अब आप गूगल की मदद से शहर के किसी भी कोने के ट्रैफिक की जानकारी ले सकेगें। खास बात यह है कि इस सर्च ईंजन पर लेटेस्ट ट्रैफिक की स्थिति उपलब्ध कराई जाएगी। गूगल ने फिलहाल इस सेवा की शुरुआत सिंगापुर से की है। यह व्यवस्था भारत के बड़े शहरों में जल्द ही शुरू होने वाली है। कामकाजी लोगों की परेशानियों को देखते हुए यह व्यवस्था की गई है। बीएचयू में प्रबंध शास्त्र संकाय द्वारा मार्केटिंग पेराडाइम इन इमर्जिंग इकोनामी विषयक अंतरराष्ट्रीय संगोष्ठी में मंगलवार को भाग लेने आए गूगल के दक्षिण-पूर्व एशिया के रिजनल हेड आनंद तिलक ने इसकी जानकारी दी।